José Luis Chilavert
José Luis Félix Chilavert González (; Luque, 27. srpnja 1965.) je umirovljeni paragvajski nogometni golman i reprezentativac, poznat po tome što je redovito izvodio slobodne udarce i jedanaesterce za svoje klubove i reprezentaciju. 

U karijeri je promijenio nekoliko klubova, mahom po Južnoj Americi, uz dva boravka u Europi (Real Zaragoza, Strasbourg). Igrajući za argentinski Vélez Sarsfield, Chilavert je osvojio 12 klupskih naslova, uključujući i Copa Libertadores 1994. i Interkontinentalni kup 1994. godine. Tri je puta bio IFFHS-ov Najbolji golman svijeta te je svojedobno bio smatran jednim od najboljih golmana na svijetu. Osim što je dobro branio, Chilavert je bio poznat i kao specijalist za slobodne udarce te je često izvodio jedanaesterce. U karijeri je postigao 67 golova, dobar dio kojih su bili jako važni, uključujući i osam za reprezentaciju; četiri od potonjih osam postigao je tokom kvalifikacija za FIFA Svjetsko prvenstvo 2002. godine. Chilavert je drugi golman po broju postignutih golova, iza brazilskog golmana Rogérija Cenija, te jedini golman koji je postigao hat-trick. Bio je poznat i po svom temperamentu, što je dovelo do nekoliko kontroverznih situacija; najpoznatija među njima svakako je tučnjava s kolumbijskim igračem Faustinom Asprillom iz 1997. godine. Nadimak mu je bio El Buldog. 

U periodu od 1989. do 2003. godine, Chilavert je 74 puta nastupio za Paragvaj, postigao 8 golova i sudjelovao na pet velikih natjecanja. Reprezentaciju je predstavljao na tri Cope Américe i na dva Svjetska prvenstva (1998. i 2002.), na kojima je bio kapetan. Godine 1998., uvršten je u idealnu momčad Svjetskog prvenstva. 

Paragvajski fudbaleri
Fudbaleri ili nogometaši Real Zaragoze